laion/Wikipedia-Exotic huggingface dataset:
מגדל כנסיית סלבדור

מגדל כנסיית סלבדור (בספרדית: Torre de la iglesia del Salvador), הוא מבנה עתיק בעיר טרואל במחוז טרואל, באראגון שבספרד. המגדל הוא דוגמה בולטת לאדריכלות בסגנון מודחאר. יחד עם כנסיות אחרות בעיר ובמחוז סרגוסה הוא מוגדר מ-1986 כחלק מאתר מורשת עולמית של אונסק"ו בשם אדריכלות מודחאר באראגון. הוא הוקם בתור הזהב של ממלכת אראגון במאה ה-14, כאשר עדיין הייתה אוכלוסייה מוסלמית בעיר בזכות הפריבילגיות שהעניק להם אלפונסו השני, מלך אראגון. המגדל ניצב על רחוב סלבדור, העובר תחתיו בקשת המחודדת שעליה עומד המגדל, מה שמאפשר לצדדים הפונים לרחוב להיות חופשיים מבניינים נספחים, בשונה מהצדדים האחרים של הבסיס, הלחוצים בין הבתים. הוא הוקם ליד כנסיית אל סלבדור. הדמיון עם מגדל כנסיית סן מרטין בולט לעין. המגדל מחקה את מבנה המינרט של האל-מוואחידון עם שני מגדלים מרובעים קונצנטריים שביניהם נמצא גרם המדרגות. למגדל הפנימי שלוש קומות חופפות המכוסות בקמרון צלעות ומגדל פעמונים עם קשתות מחודדות. העיטורים החיצוניים כוללים קשתות מעורבבות, סריג אלכסוני וקרמיקה מזוגגת בצבעים ירוקים ולבנים. לצורך העלייה יש לטפס על 122 מדרגות, על הקירות המטויחים ניתן לראות גרפיטי מתקופת הבנייה. לאחר סיום עבודות השחזור, בין 1991 ל-1993, הוא הפך למגדל מודחאר הראשון שאפשר היה לבקר בו בעיר טרואל. שלושת החדרים הפנימיים, כמו גם מגדל הפעמון ונקודת התצפית, מהווים את מרכז המידע על אדריכלות מודחאר בטרואל. במהלך הרבעון הראשון של 2020 יכנס למחזור מטבע בערך 2 אירו עם תמונת המגדל על אחד מפניו. האתר הוכרז כ"אתר אמנותי היסטורי" (Monumento histórico artístico), כיום "אתר של עניין תרבותי" (Bien de Interés Cultural). מגדל כנסיית סלבדור בטרואל הוכרז, יחד עם המכלול המונומנטלי של מבנים בסגנון מודחאר של העיר, אתר מורשת עולמית על ידי אונסק"ו בשנת 1986. על פי ההכרזה: ההתפתחות במאה ה-12 של אמנות מודחאר באראגון נבעה מהתנאים הפוליטיים, החברתיים והתרבותיים הייחודיים ששררו בספרד לאחר הרקונקיסטה. אמנות זו, המושפעת מהמסורת האסלאמית, משקפת גם סגנונות אירופיים שונים בני אותה תקופה, במיוחד הגותיים. הסגנון שהיה רווח עד ראשית המאה ה-17, היה מאופיין בשימוש מעודן ומלא המצאה בלבנים ואריחים מזוגגים באדריכלות, במיוחד במגדלי הפעמונים. — ההכרזה על אתר המורשת העולמית באתר אונסק"ו מגדל כנסיית סלבדור משכן בשלושת חדריו הפנימיים ובמגדל הפעמונים מיצגים להבנת אדריכלות מודחאר. התופעה החברתית בה היא נולדה, כמו גם החומרים ותהליכי הבנייה שהופכים אותה לסוג היחידי של אמנות ספרדית בלעדית, שהגיעה להתפתחות המקסימלית בעיר טרואל. חדר 3. המודחאר בטרואל. דגם בקנה מידה של טרואל במאה ה-14. חדר 2. המודחאר בזמן. חומרי בנייה. חדר 1. מודחאר בחלל. גאוגרפיה של מודחאר. מדיה וקבצים בנושא מגדל כנסיית סלבדור בוויקישיתוף מידע ותמונות על מגדל כנסיית סלבדור (בספרדית) Monedas de dos euros llevarán la imagen de la torre mudéjar de El Salvador de Teruel Mudejar Architecture of Aragon
רפאל יאיר

רפאל (רָפַא) משה יאיר (28 בינואר 1922 – 11 באפריל 2015) היה אדריכל ישראלי. יאיר נולד בברלין בשנת 1922. מגיל צעיר עסק בציור ובפיסול ואף רכש ידע מוקדם באדריכלות. בשנת 1938 עלה לארץ ישראל במסגרת עליית הנוער והחל ללמוד בבית הספר החקלאי-דתי מקוה ישראל. בשנת 1940 סיים את לימודיו וקיבל את תעודת המודרניקה לחקלאות. יאיר הצטרף לגרעין הקיבוצים "אמונים" והיה אחד ממקימי קיבוץ "עין הנצי"ב", בו התמחה כבנאי. יאיר הוכר בפנקס המהנדסים והאדריכלים כאדריכל בשנת 1963, אך עסק באדריכלות עוד קודם לכן. בשנת 1948 עסק בתכנון ערים במועצה המקומית בת ים, הוא תכנן מגורים ושיכונים במסגרת עבודתו בחברת "רסקו". בשנת 1950 עבד במטה חיל האוויר ביפו ובין השנים 1950–1952 ניהל את משרד האדריכלים "הורמן-אינציגר". יאיר עסק בתכנון ועיצוב חנויות, פעוטונים, בתי מגורים לותיקים ובתי כנסת. הוא הוזמן לתכנן את בית הכנסת "ישורון" ברמת גן, והתוכניות יצאו לפועל בשנת 1962. יאיר עסק רבות בתכנון פרטי בניין, פרטי מסגרות, רהיטים וגופי תאורה, ואף תכנן את פרטי הבניין ב"בית ציוני אמריקה". מלבד עבודתו כאדריכל, לימד בבית הספר "אורט" ועיצב לוגואים לממסדים וחברות, ועסק בציור קריקטורות. היה נשוי לרחל, עובדת סוציאלית ילידת פולין, ממקימות "מטב". בשנת 1944 נולד בנם הבכור יורם (יָה-יָה) יאיר, לימים איש צבא ואלוף במיל'. ובשנת 1950 נולד בנם השני, גבי יאיר, לימים אדריכל גם הוא, אוצר וצייר. בית הכנסת "ישורון" וילה "אלטמן" פרט בניין של חנות למכירת מטריות מתוך רישום בפנקס המהנדסים והאדריכלים * יורם יובל בשיחה עם יורם יאיר, בערוץ החינוכית, מאי 2017 גבי יאיר, באתר אגריפס 12 – גלריה לאמנים
נמלת אש קטנה

נמלת האש הקטנה (שם מדעי: Wasmannia) היא סוג במשפחת הנמליים. ידועה גם בשם נמלת החשמל (Electric ant) ונחשבת על ידי מדינות רבות כזן הרסני, פולשני מאוד. נמלה זעירה (1–2 מ"מ), כתומה, מקורה באזורים טרופיים בדרום אמריקה. המין Wasmannia auropunctata התפשט ברחבי העולם, פלש לאיי גלאפגוס, ואף לישראל. היא מתרבה בקינים מרובי מלכות, ומתפשטת ללא מעוף מלכות. העקיצה מאוד לא נעימה. נפוצה במדשאות, בין עלים יבשים ומתחת לאבנים. כמין פולש היא דוחקת מינים מקומיים של חרקים ופוגעת במגוון הביולוגי. המלכות והזכרים מתרבים באמצעות שיבוט והפועלות נוצרות ברבייה מינית אשר שומרת על המגוון הגנטי של המושבה. הפועלות של נמלת האש הקטנה בעלות צבע אדום-כתום, וגודלן נע בין 1 ל-1.5 מ"מ בלבד. המלכות לעומתן גדולות בהרבה, עד חצי ס"מ, ומעט כהות יותר. בכל קן יכולות להימצא יחד בין מלכה אחת לעשרות רבות, וכן אלפים רבים של פועלות. בישראל נצפו לראשונה נמלי אש בקיבוץ אפיקים שבעמק הירדן בשנת 2005. בתחילה הן נמצאו בעיקר בתוך יישובים, אך לאחר מכן גם בשטחים פתוחים הסמוכים ליישובים. התפשטות הנמלה נמשכת ובקיץ 2009 אותרה גם במרכז הארץ, בערים שוהם, בית אריה, הוד השרון נתניה, הרצליה ותל אביב-יפו. בשנת 2013 נמצאו נמלי האש בגולן, בגוש דן, בכרמיאל ובחיפה. בשנת 2015 נמצאו נמלי אש במספר מוקדים בירושלים. המשרד להגנת הסביבה הוציא התראה מיוחדת בנושא. גם בשנת 2019 נמצאו נמלי אש במספר מוקדים באזור ירושלים. המשרד להגנת הסביבה הוציא התראה על זיהוי מספר מוקדים במשתלות באזור ירושלים. בסתיו 2020 נמצאו נמלי אש גם במספר קיבוצים בנגב הצפוני. נמלי אש מדיה וקבצים בנושא נמלת אש קטנה בוויקישיתוף נמלת אש קטנה, באתר ITIS (באנגלית) נמלת אש קטנה, באתר NCBI (באנגלית) נמלת אש קטנה, באתר Animal Diversity Web (באנגלית) נמלת אש קטנה, באתר האנציקלופדיה של החיים (באנגלית) נמלת אש קטנה, באתר GBIF (באנגלית) ענב וידן ואיתי רנן, נמלת האש הקטנה - סקירת ספרות. פרסומי חטיבת מדע, רשות הטבע והגנים - 2018 ד"ר מאיה סער, ‏הפולשת: היצור הזעיר שמתחבא בכל פינה בישראל - ועוקץ, באתר ‏מאקו‏, 27 בנובמבר 2021 נמלת אש קטנה, Wasmannia auropunctata, באתר UF / IFAS Creatures Featured מאיה סער, הפולשת: היצור הזעיר שמתחבא בכל פינה בישראל - ועוקץ, באתר N12, נובמבר 2021 Electric ant (Wasmannia auropunctata) webpage. Accessed March 7, 2009 Global Invasive Species Database - No. 100 - Wasmannia auropunctata "100 of the World's Worst Invasive Alien Species: A Selection from the Global Invasive Species Database" (PDF). Invasive Species Specialist Group. IUCN. 2004. אורכב מ-המקור (PDF) ב-2006-08-13. נבדק ב-2006-08-21. N12 - נמלת האש הקטנה: איך היא הגיעה לישראל ומה לעשות כדי להיפטר, באתר N12, ‏2021-11-27 פויר, דרור (2019-12-07). "מפלצת בגודל מילימטר וחצי: נמלת האש משתלטת על ישראל". Globes. נבדק ב-2024-04-17. נמלי אש בקריית חיים, באתר haifahaifa.co.il נמלת האש התגלתה בכמה מוקדים בירושלים. אתר ערוץ 7, 19 באוקטובר 2015 נמלת האש הקטנה התגלתה במשתלות באזור ירושלים, באתר ערוץ 7
יחסי אינדונזיה–פולין

יחסי אינדונזיה–פולין הם היחסים הדו-צדדיים בין אינדונזיה ופולין. לאינדונזיה ישנה שגרירות בוורשה ולפולין קיימת שגרירות בג'קרטה. מלבד דגלים אדומים-לבנים דומים, אינדונזיה ופולין חולקות מסלול דומה של היסטוריה באמצעות מהפכות מתמשכות, מלחמות לעצמאות ושמירה על אחדות לאומית. שתי המדינות הסכימו להרחיב את היחסים הדו-צדדיים בענפי המסחר, התרבות והחינוך, באמצעות תוכניות כמו הצגת תערוכות אמנות עד להציע תוכניות חילופי סטודנטים ולהעניק מלגות. הקשרים ההיסטוריים בין פולין לאינדונזיה מתוארכים לתקופה הקולוניאלית של הודו המזרחית ההולנדית. בסביבות המאה ה-19 פולנים החלו לנדוד להודו המזרחית. שדה התעופה של מדן לשעבר פולוניה נקרא על שם פולין. שדה התעופה הוקם על מטע טבק שהיה בעבר בבעלות הברון מיכלסקי בשנת 1872, מהגר פולני שכינה את אחוזתו "פולוניה", שם לטיני לפולין. היחסים הדיפלומטיים הדו-צדדיים כוננו רשמית בשנת 1955. הביקור הראשון בדרגה הגבוהה מאינדונזיה היה ביקורו של הנשיא סוקרנו בפולין בשנת 1959, ו-44 שנים אחר כך ביקרה בתו הנשיאה מגוואטי סוקרנופוטרי בשנת 2003. הנשיא סוסיליו באמבאנג יודהויונו ערך גם ביקור ממלכתי בפולין בשנת 2013. בתוך כך, הנשיא הפולני הראשון שביקר באינדונזיה היה הנשיא אלכסנדר קוושנייבסקי בשנת 2004 ואחריו הגיע ראש הממשלה מארק בלקה בשנת 2005. בינואר 2013 ביקרה משלחת הפרלמנט הפולנית בראשותו של קשישטוף קלוסובסקי את חבריהם לפרלמנט האינדונזי בג'קרטה. בשנת 2011 היצוא הפולני לאינדונזיה הסתכם ב-1.1 טריליון רופי (121 מיליון דולר), ואילו היבוא הסתכם ב-6.6 טריליון רופי (720 מיליון דולר), מה שהפך את מאזן הסחר לטובה עבור אינדונזיה. פולין מוכרת בעיקר מכונות, ציוד צבאי וכלי נשק וכימיקלים לאינדונזיה, תוך קניית פחם, טקסטיל, ריהוט עץ, שמן דקלים גולמי ומוצרים חקלאיים מאינדונזיה. בדרך כלל הריהוט שמוצאו באינדונזיה מסתיים בפולין ומייצא מחדש לשווקים אירופיים אחרים. ההשקעה הפולנית באינדונזיה ברבעון הראשון של 2012 הגיעה ל-7 מיליון דולר במוצרי אלקטרוניקה ומכולות. בעוד שההשקעות הפולניות בכריית פחם, ריהוט וחקלאות הסתכמו ב-155 מיליון דולר. מדיה וקבצים בנושא יחסי אינדונזיה–פולין בוויקישיתוף Dwi Atmanta (14 בנובמבר 2008). "Poland-Indonesia relations: Not just about red and white". The Jakarta Post. נבדק ב-24 ביוני 2013. {{cite web}}: (עזרה) "Sejarah Singkat Bandar Udara Polonia" (PDF) (באינדונזית). repository.usu.ac.id. נבדק ב-24 ביוני 2013. {{cite web}}: (עזרה)(הקישור אינו פעיל, January 2020) "Polandia Adalah Salah Satu Sahabat Terpenting Indonesia di Eropa" (באינדונזית). DPR-RI. 7 ינו' 2013. אורכב מ-המקור ב-28 ביוני 2013. נבדק ב-24 ביוני 2013. {{cite web}}: (עזרה) "Visit of the president of Indonesia in Warsaw". www.premier.gov.pl (באנגלית). נבדק ב-2018-04-19. prezydent.pl. "Oficjalna strona Prezydenta Rzeczypospolitej Polskiej / Archiwum Aleksandra Kwaśniewskiego / Aktualności / Rok 2004 / Wizyta oficjalna Prezydenta RP z Małżonką w Republice Indonezji – dzień drugi". www.prezydent.pl (בפולנית). נבדק ב-2018-04-19. Fitri Supratiwi (30 באפריל 2012). "Polandia ingin kembangkan potensi bisnis Indonesia" (באינדונזית). Antara News. נבדק ב-24 ביוני 2013. {{cite web}}: (עזרה)
דגל אוזבקיסטן

דגל אוזבקיסטן (באוזבקית: Oʻzbekiston davlat bayrogʻi/Ўзбекистон давлат байроғи) הוא טריקולור אופקי בצבעי תכלת, לבן וירוק, כאשר הפס הלבן ממוסגר באדום, ועל צידו השמאלי של הפס התכלת מוטענים 12 כוכבים וסהר לבן. הדגל אומץ על ידי אוזבקיסטן ב-18 בנובמבר 1991 עם התפוררותה של ברית המועצות שאוזבקיסטן הייתה אחת הרפובליקות שהרכיבו אותה. מוטיב הסהר וצבעי הלבן והירוק מסמלים את האסלאם וכן כל צבעי הדגל דומים ללבנים של מסגד בסמרקנד. 12 הכוכבים על הפס הכחול מסמלים את 12 מחוזות אוזבקיסטן. סמל אוזבקיסטן המנון אוזבקיסטן מדיה וקבצים בנושא דגל אוזבקיסטן בוויקישיתוף דגל אוזבקיסטן, באתר דגלי העולם (באנגלית) דגל אוזבקיסטן, באתר אנציקלופדיה בריטניקה (באנגלית) ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
עמק ויקינג

עמק ויקינג או עמק וייקינג (באנגלית: Viking Valley) הוא עמק בקצה הדרום-מזרחי של האי אלכסנדר, שבאנטארקטיקה. העמק ממוקם לגדתו המזרחית של קרחון מארס. דרך העמק זורם נחל המזין את אגם סיקרט. העמק היה מושא המחקר של משלחת חקר קרחון מארס, בהנהגתו של ד. ד. וין-ויליאמס (D. D. Wynn-Williams) בעונת המחקר (הקיץ האנטארקטי) 1992–1993. שמו של העמק ניתן לו בשנת 1993 על ידי הוועדה המייעצת לשמות אנטארקטיים של בריטניה. השם ניתן בהתייחס לקרחון מארס ("מארס" הוא שמו האנגלי של כוכב הלכת מאדים) הסמוך, השם "ויקינג" נקרא על שם תוכנית ויקינג של נאס"א, תוכנית שבמסגרתה חיפשו חיים על מאדים בשנת 1976. עמק אבליישן עמק אראטיק עמק בלמנייט עמק מוטונאי עמק פלאטאיירון עמק ויקינג באתר הסקר הגאולוגי של ארצות הברית עמק ויקינג באתר הגאזט האנטארקטי המשווה SCAR של ממשלת אוסטרליה תצלום לוויין של אזור עמק ויקינג מידע גאוגרפי והיסטורי
יחסי יפן–סודאן

יחסי יפן–סודאן הם היחסים הדיפלומטיים שבין יפן לבין הרפובליקה של סודאן. יפן והרפובליקה של סודאן מקיימות יחסים דיפלומטיים רשמיים. היחסים הדיפלומטיים שבין יפן לסודאן כוננו ב-6 בינואר 1956, יום הכרתה של יפן בעצמאותה של סודאן. עומר אל-בשיר, נשיא סודאן (2008) יפן מיוצגת בסודאן בדרג השגרירות, באמצעות שגרירות רשמית שהיא מחזיקה בח'רטום, בירת המדינה. סודאן מיוצגת ביפן בדרג השגרירות באמצעות שגרירות רשמית שהיא מחזיקה בטוקיו, בירת המדינה. מדיה וקבצים בנושא יחסי יפן–סודאן בוויקישיתוף יחסי יפן–סודאן, באתר משרד החוץ היפני שגרירות יפן בסודאן, אתר השגרירות שגרירות סודאן ביפן, אתר השגרירות
א פרפקט סירקל

אָ פֶּרְפֵקְט סִירְקְל (באנגלית: A Perfect Circle, ובקיצור לעיתים: APC) היא להקת רוק אלטרנטיבי שהוקמה בשנת 1996 על ידי בילי הוורדל ומיינרד ג'יימס קינן. הלהקה מנגנת סגנון אלטרנטיבי כבד אך מלודי. נכון ל-2018, הוציאה הלהקה ארבעה אלבומים. הלהקה הוקמה לאחר שבילי הוורדל פגש ב-1992 את מיינרד ג'יימס קינן, סולנה של להקת "טול", כאשר הם ניגנו כלהקת חימום בהופעה של "פישבון". לפני כן עבד הוורדל כטכנאי גיטרות עבור להקות שונות, דוגמת "פיית' נו מור", "ניין אינץ' ניילז", "סמאשינג פאמפקינס", "Guns N' Roses" ופישבון. הוא השמיע קטעים שכתב לקינן, שהתלהב והסכים לשמש כזמר אם הוורדייל יחליט להקים להקה, אך הוורדל היה מעוניין דווקא בזמרת. ב-1996, לאחר שטול הוציאו את האלבום "Ænima", הם נכנסו לסכסוך עם חברת התקליטים שלהם באותו זמן, "Freeworld Entertainment", ואז פנה קינן להוורדל, ויחד הם הקימו להקה. יחד עם הבסיסטית פז לנצ'נטין, מתופף להקת וונדלס, ג'וש פריס, והגיטריסט טרוי ואן ליואן, שניגן בעברו עם הלהקות "Failure" ו-"Enemy "(ובהשתתפות חלקית של המתופף של פרימוס, טים אלכסנדר), הם הוציאו את אלבומם הראשון "Mer De Noms" (מצרפתית: "ים של שמות") בשנת 2000. האלבום זכה להצלחה גדולה וכלל את הלהיט "Judith". בשלב מסוים לאחר מכן עזבו לנצ'נטין וואן ליואן את הלהקה. הוורדל וקינן מצאו להם מחליפים בדמות ג'ורדי וייט, שניגן לפני כן אצל מרילין מנסון תחת הכינוי טוויגי רמירז, וג'יימס איהא, הגיטריסט לשעבר של הסמאשינג פאמפקינס. יחד הם הוציאו אלבום חדש בשם "Thirteenth Step" בספטמבר 2003. בנובמבר 2004 הופץ אלבום שלישי של הלהקה, eMotive, שמכיל גרסאות כיסוי לשירי מחאה כנגד מלחמות מאת אמנים כמו ג'ון לנון וג'וני מיטשל. בהקלטות באלבום השתתפו גם עם חברי ההרכב הקודמים, אך בעיקר מנגנים בו קינן והוורדל. באותו החודש הוציאה הלהקה DVD ודיסק הכוללים קליפים לסינגלים שלא פורסמו עד אז, בצירוף לקטעי B-sides ורמיקסים, תחת השם "aMotion". לאחר מכן יצאה הלהקה להפוגה, עקב התחייבויותיו של קינן ללהקתו השנייה, טול, ושאר האמנים עובדים על פרויקטים משלהם. הוורדל תכנן אלבום סולו, וייט הופיע עם ניין אינץ' ניילס, שאתם מנגן גם ג'וש פריס, המחליף את המתופף הקודם של הלהקה, אלכס קרפטיס, ואילו ג'יימס איהא יצא לסיבוב הופעות עם וונסה אנד דה אוז באירופה. במאי 2006, לאחר הפסקה ארוכה מהקלטות והופעות, הלהקה הודיעה רשמית על פירוקה. ב-2010 שבה הלהקה לפעילות. 2000 - Mer De Noms 2003 - Thirteenth Step 2004 - eMOTIVe 2018 - Eat the Elephant 2005 - aMOTION מדיה וקבצים בנושא א פרפקט סירקל בוויקישיתוף אתר האינטרנט הרשמי של א פרפקט סירקל א פרפקט סירקל, ברשת החברתית פייסבוק א פרפקט סירקל, ברשת החברתית אקס (טוויטר) א פרפקט סירקל, ברשת החברתית אינסטגרם א פרפקט סירקל, סרטונים בערוץ היוטיוב א פרפקט סירקל, במסד הנתונים הקולנועיים IMDb (באנגלית) א פרפקט סירקל, באתר אפל מיוזיק (באנגלית) א פרפקט סירקל, באתר ספוטיפיי א פרפקט סירקל, באתר סאונדקלאוד (באנגלית) א פרפקט סירקל, באתר Last.fm (באנגלית) א פרפקט סירקל, באתר AllMusic (באנגלית) א פרפקט סירקל, באתר MusicBrainz (באנגלית) א פרפקט סירקל, באתר דיזר א פרפקט סירקל, באתר Discogs (באנגלית) א פרפקט סירקל, באתר Songkick (באנגלית) א פרפקט סירקל, באתר Genius א פרפקט סירקל, באתר SecondHandSongs א פרפקט סירקל, באתר בילבורד (באנגלית) א פרפקט סירקל, באתר טיידל (באנגלית) א פרפקט סירקל, באתר אמזון מיוזיק 'A Perfect Circle is Done for Now,' Says Billy Howerdel. MTV.com. 5 May, 2006
פרס הווידאו קליפים של MTV לאתר האינטרנט של אמן הטוב ביותר

פרס הווידאו קליפים של MTV לאתר האינטרנט של אמן הטוב ביותר הוענק פעם אחת בשנת 1999 במהלך אותו הטקס והופסק להיות מוענק לאחר מכן. את הפרס העניקו בתחילת הטקס באופן חד פעמי ומסיבה שטרם פורסמה, הופסק להיות מחולק. הזוכה בפרס הייתה הלהקה רד הוט צ'ילי פפרז, עבור אתר האינטרנט הרשמי שלה. המעצבת של האתר הייתה טרי וולס, אך היא עצמה לא נחשבת כזוכה בפרס, עקב כך שלא התווספה לקרדיטים של הזכייה. כמו כן, סטארלה אנג'ל אחראית לניהול אתר האינטרנט וגם היא לא נכללה בקרדיטים של הזכייה בפרס. אתר האינטרנט הרשמי של פרסי הווידאו קליפים של MTV "MTV Video Music Awards 1999". MTV.com. MTV. אורכב מהמקור ב-19 באוגוסט 2000. {{cite web}}: (עזרה)תחזוקה - ציטוט: unfit URL (link)
אגם סיקרט (אנטארקטיקה)

אגם סיקרט (באנגלית: Secret Lake;מילולית: אגם סוד או אגם סודי) הוא אגם מי קרחונים מומסים, בסמוך לחוף המזרחי של האי אלכסנדר, שבאנטארקטיקה. האגם ממוקם 3.2 קילומטרים ממערב למצוק ארס, 100 מטרים מעל הקצה המזרחי של קרחון מארס. האגם ממוקם מצפון מערב לקרקס קרחוני ומוזן ממי הקרקס הנמסים. הקרחון מוסתר בשל תנאי השטח, וניתן לראותו רק אם עומדים על הקרקס הקרחוני, או מהאוויר. האגם מופה לראשונה על ידי סוכנות הסקר הבינלאומית של סוכנות הסקר הלאומית הבריטית (Ordnance Survey Overseas Directorate), בהתבסס על תצלומי לווין שניתנו להם על ידי נאס"א והסקר הגאולוגי של ארצות הברית. שמו של האגם ניתן לו על ידי הוועדה המייעצת לשמות אנטארקטיים של בריטניה. השם תיאורי, ומתייחס למיקום המבודד של האגם. אגם אבליישן אגם הודג'סון אגם מוטונאי אגם סיקרט באתר הסקר הגאולוגי של ארצות הברית אגם סיקרט באתר הגאזט האנטארקטי של ממשלת אוסטרליה אגם סיקרט באתר הגאזט האנטארקטי המשווה SCAR של ממשלת אוסטרליה מזג אוויר נוכחי מעודכן באגם סיקרט תחזית מזג אוויר עדכנית ארוכת טווח עבור אגם סיקרט גאזט השמות האנטארקטיים הרשמי של ארצות הברית מידע גאוגרפי והיסטורי
אגם סיקרט

האם התכוונתם ל... אנטארקטיקה אגם סיקרט (אנטארקטיקה) – אגם באי אלכסנדר שבאנטארקטיקה ארצות הברית אגם סיקרט (יוטה) – אגם במדינת יוטה שבארצות הברית אגם סיקרט (פלורידה) – אגם במדינת פלורידה שבארצות הברית אגם סיקרט (קונטיקט) – אגם במדינת קונטיקט שבארצות הברית אגם סיקרט (מינסוטה) – אגם במדינת מינסוטה שבארצות הברית אגם סיקרט (רוד איילנד) – אגם במדינת קוד איילנד שבארצות הברית אגם סיקרט (קליפורניה) – אגם במדינת קליפורניה שבארצות הברית קנדה אגם סיקרט (אונטריו) – אגם בפרובינציית אונטריו שבקנדה אגם סיקרט (נובה סקוטיה) – אגם בפרובינציית נובה סקוטיה שבקנדה אגם סיקרט (קולומביה הבריטית) – אגם בפרובינציית קולומביה הבריטית שבקנדה
פרס הווידאו קליפים של MTV לקליפ ההיפ-הופ הטוב ביותר

פרס הווידאו קליפים של MTV לקליפ ההיפ-הופ הטוב ביותר הוא אחד הפרסים המוענקים מדי שנה בטקסי פרסי הווידאו קליפים של MTV השנתיים. הפרס הוענק לראשונה ב-1999. הפרס, לפי MTV, נועד במקור לשירים בהשראת היפ הופ, ולאו דווקא וידאו קליפים של מוזיקת היפ הופ בפועל (שקיבלו את פרס קליפ הראפ הטוב ביותר), מה שמסביר את ההכרה בשירים שאינם שירי היפ הופ, כגון "Thong Song" של זמר ה-R&B האמריקאי סיסקו (אנ') ו"I'm Real" של הזמרת האמריקאית ג'ניפר לופז. הפרס לא הוענק בשנת 2007, היות שפרסי ה-VMA שונו ורוב הקטגוריות המקוריות בוטלו. עם זאת, הפרס הוחזר שנה לאחר מכן. אולם אז, הכללים השתנו, מכיוון שגם קליפים של R&B וראפ זכו למועמדויות בקטגוריה זו, מכיוון שלא הוחזרו הפרסים לקליפ הראפ הטוב ביותר וקליפ ה-R&B הטוב ביותר. נכון ל-2020, הראפר האמריקאי קניה וסט, מחזיק במספר המועמדויות הגדול ביותר בקטגוריה, עם סך של כתשע מועמדויות, וניקי מינאז' מחזיקה במספר הזכיות הגדול ביותר, עם סך של כחמש זכיות. פרס המוזיקה של MTV אירופה לאמן ההיפ הופ הטוב ביותר Dan Heching, MTV VMAs 2024: See who won, CNN, ‏2024-09-12 (באנגלית)
יחסי פורטוגל–שוודיה

יחסי פורטוגל–שוודיה הם היחסים הדו-צדדיים בין פורטוגל לשוודיה. במהלך התקופה הוויקינגית פשטו הוויקינגים כמה פעמים על העיר ליסבון. במהלך מלחמת השיקום הפורטוגזית שפרצה בשנת 1640 ניסו הפורטוגזים להשיג תמיכה בסקנדינביה, ובשנת 1641 חתמו שתי המדינות על הסכם ידידות. במהלך מלחמת שבע השנים היו שתי המדינות במחנות מנוגדים, אולם כמעט ולא לחמו ישירות זו בזו. במהלך המלחמות הנפוליאוניות לחמו שתי המדינות נגד הקיסרות הצרפתית הראשונה, אולם בשל ריחוקם הגאוגרפי הם לא לחמו זו לצד זו בקרבות. בשנת 1910 התרחשה מהפכת אוקטובר בפורטוגל שבה הודח מנואל השני, מלך פורטוגל והוקמה הרפובליקה הפורטוגזית הראשונה, וממלכת שוודיה הכירה בה ב-13 בספטמבר 1911. לאחר שהכריזה הקיסרות הגרמנית מלחמה על פורטוגל בשנת 1916, המדינה הסתבכה במלחמת העולם הראשונה, בעוד שוודיה נותרה נייטרלית. במהלך מלחמת העולם השנייה שתי המדינות הצליחו לשמור על הנייטרליות שלהן לאורך כל המלחמה. הם גם תמכו בפינלנד במהלך מלחמת החורף בעזרת משלוחי אספקה ומתנדבים. לאחר מלחמת העולם השנייה, פורטוגל הייתה ממקימי נאט"ו בשנת 1949, בעוד שוודיה נותרה נייטרלית במהלך המלחמה הקרה. בשנת 1960 הצטרפו שתי המדינות לאיגוד הסחר החופשי האירופי. בשנות ה-60 תמכה שוודיה בתנועות השחרור באפריקה, בעוד פורטוגל לחמה להשארת מושבותיה בידיה. בשנת 1974 פרצה מהפכת הציפורנים בפורטוגל, שבה עברה פורטוגל לשלטון דמוקרטי, וב-11 במרץ 1975 חתמו פורטוגל ושוודיה בליסבון על הסכם שיתוף פעולה כלכלי וחברתי. בשנת 1986 עזבה פורטוגל את איגוד הסחר החופשי האירופי והצטרפה לאיחוד האירופי, ובשנת 1995 הלכה שוודיה בעקבותיה. בשנת 2003, פורטוגל ושוודיה חתמו על הסכם למניעת מיסוי כפול ומניעת העלמות מיסים, לאחרונה במהלך ביקור ממלכתי דו-צדדי, נפגשו ראש ממשלת פורטוגל אנטוניו קוסטה ועמיתו השוודי סטפן לוון בשוודיה ב-3 באוקטובר 2016. לשכת המסחר הפורטוגזית AICEP מנהלת משרד קשר בשגרירות פורטוגל בסטוקהולם. כמו כן קיימת גם לשכת המסחר הפורטוגזית-שוודית בליסבון. בשנת 2016 נסחרו 1,287 חברות פורטוגזיות עם שוודיה. היקף הסחר הדו-צדדי בשנת 2016 היה 1.546 מיליארד אירו, כאשר עודף מאזן הסחר לטובת שוודיה היה 87.0 מיליון אירו. בשנת 2016 ייבאה שוודיה סחורות ושירותים מפורטוגל בשווי 729.5 מיליון אירו (2015: 635.6 מיליון, 2014: 678.9 מיליון, 2013: 674.6 מיליון, 2012: 662.6 מיליון). חלק הסחורות עמד על 473.2 מיליון אירו, מתוכם 16.6% בגדים, 14.4% מכונות וציוד, 10.2% מינרלים ועפרות, 8.9% נעליים, 7.9% נייר, 7.0 % אוכל ו 6.5% בדי טקסטיל. חלק השירותים עמד על כ-256 מיליון אירו, כאשר למעלה ממחצית (143.8 מיליון אירו) הגיע מהוצאות התיירים השוודים בפורטוגל. באותה תקופה ייבאה פורטוגל סחורות ושירותים בשווי 816.5 מיליון אירו משוודיה (2015: 765.8 מיליון, 2014: 751.1 מיליון, 2013: 586.7 מיליון, 2012: 600.9 מיליון). חלק הסחורות הסתכם ב-677.5 מיליון אירו, מתוכם 36.2% מוצרים חקלאיים, 15.4% מכונות וציוד, 11.4% מוצרים כימיים-תרופתיים, 9.0% כלי רכב וחלקי רכב, 8.5% נייר, 7.0% מוצרי מתכת ו-3.3% פלסטיק וגומי. חלק השירותים הסתכם ב-140 מיליון אירו. זה הציב את שוודיה במקום ה-15 בסחר החוץ של פורטוגל בסחורות, הן ביבוא והן ביצוא. בסחר החוץ השוודי, פורטוגל דורגה במקום ה-30 ביבוא ו-32 ביצוא. פורטוגל מחזיקה בשוודיה שגרירות בסטוקהולם וקונסוליה כללית בגטבורג. שוודיה מחזיקה בפורטוגל שגרירות בליסבון ו-3 קונסוליות בפארו, בפונטה דלגדה ופורטו. מדיה וקבצים בנושא יחסי פורטוגל–שוודיה בוויקישיתוף אתר על יחסי מדינות
GN-z11

GN-z11 היא גלקסיה מוסחת לאדום, שנמצאת בקבוצת הכוכבים הדובה הגדולה שנתגלתה על ידי הקוסמולוג גבריאל ברמר. עד לשנת 2022, נחשבה הגלקסיה GN-z11 לגלקסיה העתיקה והרחוקה ביותר ביקום הנצפה, והיא נמצאת במרחק של כ־32 מיליארד שנות אור מכדור הארץ. באותה שנה נתגלתה גלקסייה רחוקה יותר, בשם HD1. GN-z11 היא בת 13.4 מיליארד שנים, כלומר היא נוצרה כ־400 מיליון שנים בלבד אחרי המפץ הגדול. כתוצאה מכך, המרחק של הגלקסיה שנוי במחלוקת בקרב האסטרונומים, שכן כיצד אור יכול לנוע מרחק של 32 מיליארד שנות אור בזמן של 13.4 מיליארד שנים בלבד, כלומר המהירות במקרה הזה גדולה פי 3 ממהירות האור. הגלקסיה זוהתה לראשונה על ידי צוות החוקר נתונים על קרינת הרקע הקוסמית. הגלקסיה נצפתה ונחקרה על די טלסקופי החלל האבל, שפיצר, צ'נדרה וניוטון, אשר השתתפו בתוכנית החוקרת את היווצרותן והתפתחותן של גלקסיות קדומות ביקום המוקדם (אנ'). אחת הגלקסיות שחקרו והתמקדו הייתה GN-z11. במרץ 2016 הכריז הצוות על מסקנות המחקר, שלפיהן הגלקסיה החדשה היא הרחוקה ביותר אשר אי פעם התגלתה, ונמצאת במגבלת המרחק האסטרונומי של טלסקופ החלל האבל. בנוסף לכך הודיעו שהגלקסיה היא העתיקה והמבוגרת ביותר ביקום הנצפה, אשר נוצרה ממש בתחילת היקום. מדיה וקבצים בנושא GN-z11 בוויקישיתוף GN-z11, בבסיס הנתונים SIMBAD לגרמי שמיים אסטרונומיים Klotz, Irene (3 במרץ 2016). "Hubble Spies Most Distant, Oldest Galaxy Ever". Seeker. Discovery, Inc. נבדק ב-5 בפברואר 2020. {{cite news}}: (עזרה) Drake, Nadia (3 במרץ 2016). "Astronomers Spot Most Distant Galaxy—At Least For Now". National Geographic. No Place Like Home. נבדק ב-4 במרץ 2016. {{cite web}}: (עזרה) רויטרס, הגלקסיה הרחוקה ביותר שהתגלתה מספקת רמזים לתחילת היקום, באתר הארץ, 12 באפריל 2022 Griffin, Andrew (4 במרץ 2016). "Most distant object in the universe spotted by Hubble Space Telescope, shattering record for the farthest known galaxy". The Independent. נבדק ב-17 בדצמבר 2017. {{cite news}}: (עזרה) "Hubble Team Breaks Cosmic Distance Record". NASA. 3 במרץ 2016. נבדק ב-10 במרץ 2016. {{cite web}}: (עזרה) Amos, Jonathan (3 במרץ 2016). "Hubble sets new cosmic distance record". BBC News. נבדק ב-3 במרץ 2016. {{cite news}}: (עזרה) Wright, Edward L. (2 באוגוסט 2013). "Why the Light Travel Time Distance should not be used in Press Releases". University of California, Los Angeles. נבדק ב-10 במרץ 2016. {{cite web}}: (עזרה) Borenstein, Seth (3 במרץ 2016). "Astronomers Spot Record Distant Galaxy From Early Cosmos". Associated Press. אורכב מ-המקור ב-6 במרץ 2016. נבדק ב-1 במאי 2016. {{cite news}}: (עזרה) "GN-z11: Astronomers push Hubble Space Telescope to limits to observe most remote galaxy ever seen". Australian Broadcasting Corporation. 3 במרץ 2016. נבדק ב-10 במרץ 2016. {{cite news}}: (עזרה) ערך זה הוא קצרמר בנושא מדעי החלל. אתם מוזמנים לתרום לוויקיפדיה ולהרחיב אותו.